OpenLLM-France/wikimedia huggingface dataset:
# Josep de Sales i Boixadors

Josep de Sales i Boixdors (? - † Palma, Mallorca, 1831) fou un militar i polític mallorquí. Cavaller de l'Orde de Sant Joan i membre de l'Armada Espanyola, el 1787 fou alferes de fragata, el 1789 fou guardamarina, el 1805 capità de fragata i el 1811 capità de navili. Endemés, la seva germana Dionísia estava casada amb Pere Caro Sureda, marquès de la Romana.
El dia 28 d'agost de 1810 fou elegit diputat per Mallorca a les Corts de Cadis, encara que no va poder prendre possessió fins al 7 de febrer de 1811. Defensor dels interessos de les Illes, va proposar l'exempció dels drets d'importació i exportació a les illes d'Eivissa i Formentera durant 25 o 30 anys, proposta que les Corts Espanyoles van denegar. Va formar part de la comissió de Comerç i Marina i fou escollit Vicepresident de les Corts Espanyoles. Fou un dels signants de la Constitució espanyola de 1812.
En acabar el seu mandat tornà a la seva carrera militar com a capità de navili i el 1818 fou condecorat per la seva participació en la rendició de Cartagena de Indias. Després de navegar pel Nord d'Àfrica i la Mediterrània el 1823 es va llicenciar per motius familiars.

## Referències

* ↑ Fitxa del Congrés dels Diputats (castellà)
* ↑ Biografia Arxivat 2012-06-28 a Wayback Machine. a cadiz2012.es
# Terp

Un terp, werft, warft, wierde, warden o wurt és un turó artificial, al qual es va construir una masia, una església o un poble per tal de tenir un lloc segur en cas d'inundacions als pòlders inundables als Països Baixos, el nord d'Alemanya (Frísia Oriental) i Dinamarca.
El mot terp és originàriament frisó. La paraula és parent amb les paraules dorp (nl), dörp (nds), dorf (de) que significa poble o veïnat. El dialecte Nord-Frisó i Sater-Frisó encara l'empra per a aquest significat. A la resta de la província de Frísia s'empra amb l'actual significat. El súfix -um en la toponímia sovint és una indicació que el poble a l'origin era un terp. Les diferents paraules es troben en molts topònims, com ara Breddewarden, Eckwarden, Einswarden, Fedderwarden, Golzwarden, Hammelwarden, Langwarden, Sengwarden. Per la toponímia s'han identificat fins a dos mil terps. Plini el Vell ja menciona aquesta forma d'assentament a la seva Naturalis Historia on explica la sort «miserable» dels caucs que han de lluitar contra les forces de la marea i que viuem en cabanes que semblen embacacions naufragades en pujols que van alçar amb molta pena amb les mans.
Els primers terps construïts als Països Baixos daten aproximativament de l'any 500 aC. Quan es va desenvolupar els pòlders amb un sistema de dics, weterings i rescloses de desguàs (vers l'any 1200) la tradició de construir terps es va perdre. Sobretot als Països Baixos, des del principi del segle xx es van destruir molts terps, la terra molt fèrtil es va emprar per adobar terres. Des del 1945, es va reconèixer el valor paisagístic i històric i els terps romanents van ser llistats com a monument protegit. El terp més alt dels Països Baixos és Hogebeintum (Hegebeintum), amb 8,80 metres per sobre el nivell mitjà del mar.

## Referències

* ↑ Grimm, Jacob; Grimm, Wilhelm. «wurt». A: Deutsches Wörterbuch (pdf) (en alemany). 30. edició en línia de 20, 1854-1961, p. 2324-2326.
* ↑ Meier, Dirk. Die Nordseeküste : Geschichte einer Landschaft (en alemany). Heide: Boyens, 2006. ISBN 978-3-8042-1182-7.
* ↑ «Hogebeintum» (en neerlandès). De Kanon fan de Frysjke Skiednis. [Consulta: 1r agost 2020].
* ↑ Plini el Vell: «in septentrione visae nobis Chaucorum, qui maiores minoresque appellantur. vasto ibi meatu bis dierum noctiumque singularum intervallis effusus in inmensum agitur oceanus, operiens aeternam rerum naturae controversiam dubiamque terrae [sit] an partem maris. illic, misera gens, tumulos optinent altos aut tribunalia exstructa manibus ad experimenta altissimi aestus», Naturalis historia XVI 1, 2-3
* 1 2 «Hogebeintum» (en neerlandès). De Kanon fan de Frysjke Skiednis. [Consulta: 1r agost 2020].
# Port Jefferson (Ohio)

Port Jefferson és una població dels Estats Units a l'estat d'Ohio. Segons el cens del 2000 tenia 321 habitants.

## Demografia

Segons el cens del 2000, Port Jefferson tenia 321 habitants, 122 habitatges, i 90 famílies. La densitat de població era de 826,3 habitants per km².
Dels 122 habitatges en un 29,5% hi vivien nens de menys de 18 anys, en un 58,2% hi vivien parelles casades, en un 9,8% dones solteres, i en un 26,2% no eren unitats familiars. En el 22,1% dels habitatges hi vivien persones soles el 6,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 2,97.
Per edats la població es repartia de la següent manera: un 22,7% tenia menys de 18 anys, un 9% entre 18 i 24, un 34,6% entre 25 i 44, un 19% de 45 a 60 i un 14,6% 65 anys o més.
L'edat mediana era de 36 anys. Per cada 100 dones de 18 o més anys hi havia 108,4 homes.
La renda mediana per habitatge era de 34.306 $ i la renda mediana per família de 47.000 $. Els homes tenien una renda mediana de 31.063 $ mentre que les dones 21.154 $. La renda per capita de la població era de 16.897 $. Aproximadament el 5% de les famílies i el 8,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Port Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Port Jefferson». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Holiday City South

Holiday City South és una concentració de població designada pel cens dels Estats Units a l'estat de Nova Jersey. Segons el cens del 2000 tenia 4.047 habitants.

## Demografia

Segons el cens del 2000, Holiday City South tenia 4.047 habitants, 2.385 habitatges, i 1.411 famílies. La densitat de població era de 831,1 habitants/km².
Dels 2.385 habitatges en un 0,9% hi vivien nens de menys de 18 anys, en un 53,2% hi vivien parelles casades, en un 4,7% dones solteres, i en un 40,8% no eren unitats familiars. En el 38,6% dels habitatges hi vivien persones soles el 35,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,7 i el nombre mitjà de persones que vivien en cada família era de 2,12.
Per edats la població es repartia de la següent manera: un 1,6% tenia menys de 18 anys, un 0,8% entre 18 i 24, un 3,3% entre 25 i 44, un 10,3% de 45 a 60 i un 84% 65 anys o més.
L'edat mediana era de 74 anys. Per cada 100 dones de 18 o més anys hi havia 72,6 homes.
La renda mediana per habitatge era de 25.733 $ i la renda mediana per família de 30.893 $. Els homes tenien una renda mediana de 34.375 $ mentre que les dones 26.250 $. La renda per capita de la població era de 18.726 $. Aproximadament el 5,6% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Holiday City South». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Holiday City South». American Fact Finder. Oficina del Cens dels Estats Units, 12-01-2010.
# Història de Papua Nova Guinea

S'han trobat restes arqueològiques a Papua Nova Guinea que daten del 60.000 anys aC. Aquests primers habitants probablement provenien del sud-est d'Àsia i van establir una cultura primitiva basada en l'agricultura.
Tenim més dades fins que els europeus van arribar a aquestes illes el segle xix. Aquestes terres van rebre el seu nom en aquest segle: Papua prové d'una paraula malaia que descriu l'arrissat cabell propi dels melanesis. Nova Guinea va ser el nom que un descobridor espanyol, Yñigo Ortiz de Retez, va atorgar en virtut del record que li van produir de la població guineana a Àfrica.
La part nord del país va passar a ser alemanya a finals del segle xix, amb el nom de Nova Guinea Alemanya. A la Primera Guerra Mundial va ser ocupada per Austràlia, que administrava també la part sud, anomenada Papua, o Nova Guinea Britànica. Els dos territoris combinats es van denominar Territori de Papua i Nova Guinea, simplificat al final en Papua Nova Guinea.
La independència va ser obtinguda el 16 de setembre de 1975.
Des de 1988 una revolta independentista ha provocat 20.000 morts a l'illa de Bougainville, fins a la seva pacificació el 1997. L'acord definitiu de pau es va signar el 2001. L'actual Bougainville autònoma celebrarà eleccions per elegir el seu propi president.
# Supercopa alemanya de futbol 2014

La Supercopa alemanya de futbol (2014 DFL-Supercup en alemany) va ser la cinquena edició de la Supercopa alemanya de futbol amb el nom de DFL-Supercup, el partit que enfronta anualment als campions de la Bundesliga i de la DFB-Pokal de la temporada anterior. En aquesta edició, els equips seleccionats per disputar la Supercopa van ser el Bayern de Múnic, campió de la Bundesliga 2013-14 i de la Copa 2013-14, i el Borussia de Dortmund, segon classificat de la lliga i finalista de la Copa.
El Dortmund era el vigent campió, havent vençut al Bayern l'any anterior per 4-2 en l'edició de 2013, tot i que la temporada anterior, el Bayern havia vençut al Dortmund per 2-1. Els dos equips es presentaven a la final haven aconseguit cinc títols anteriorment (en nou intents el Bayern per set del Dortmund), essent els dos conjunts amb més títols d'aquesta competició, convertint-se el vencedor d'aquesta edició en el més llorejat de la Supercopa. El partit es va disputar el 13 d'agost de 2014 al Signal Iduna Park de Dortmund.
El Borussia de Dortmund va derrotar el Bayern de Múnic per 2–0, aconseguint així el seu sisè títol.

## Partit
### Detalls

| Borussia Dortmund | 2–0 | Bayern de Múnic |
| Mkhitarian 23' Aubameyang 62' | Report | |
| Borussia Dortmund | Bayern Munich |
| GK | 22 | Mitchell Langerak |
| RB | 26 | Łukasz Piszczek |
| CB | 25 | Sokratis Papastathopoulos |
| CB | 28 | Matthias Ginter |
| LB | 29 | Marcel Schmelzer | 46' |
| CM | 5 | Sebastian Kehl (c) |
| RW | 21 | Oliver Kirch | 85' |
| AM | 7 | Jonas Hofmann |
| LW | 10 | Henrikh Mkhitarian |
| CF | 17 | Pierre-Emerick Aubameyang | 63' |
| CF | 9 | Ciro Immobile |
| Banqueta: ||
| GK | 33 | Zlatan Alomerović |
| DF | 4 | Neven Subotić |
| DF | 37 | Erik Durm | 46' |
| MF | 6 | Sven Bender | 85' |
| MF | 14 | Miloš Jojić |
| MF | 19 | Kevin Großkreutz |
| FW | 20 | Adrián Ramos | 63' |
| Entrenador: ||
| Jürgen Klopp ||
| GK | 1 | Manuel Neuer (c) |
| CB | 17 | Jérôme Boateng | 73' |
| CB | 8 | Javi Martínez | | 31' |
| CB | 27 | David Alaba |
| RWB | 34 | Pierre Højbjerg | 45' | 59' |
| LWB | 18 | Juan Bernat |
| CM | 20 | Sebastian Rode |
| CM | 16 | Gianluca Gaudino |
| RW | 25 | Thomas Müller | | 46' |
| LW | 11 | Xherdan Shaqiri |
| CF | 9 | Robert Lewandowski |
| Banqueta: ||
| GK | 22 | Tom Starke |
| GK | 23 | Pepe Reina |
| DF | 4 | Dante | | 31' |
| DF | 21 | Philipp Lahm | 85' | 46' |
| DF | 28 | Holger Badstuber |
| FW | 14 | Claudio Pizarro |
| FW | 19 | Mario Götze | | 59' |
| Entrenador: ||
| Pep Guardiola ||
* Àrbitres assistents:
* Sven Jablonski (Bremen)
* Thomas Gorniak (Bremen)
* Quart àrbitre:
* Marco Fritz (Korb)

## Vegeu també

* Supercopa alemanya de futbol

## Referències

* ↑ «(West) Germany - List of Super/League Cup Finals». RSSSF. [Consulta: 16 maig 2014].
* ↑ «Dortmund gegen Bayern: Supercup am 13. agost [Dortmund against Bayern: Supercup on 13 August]» (en alemany). Deutsche Fußball Liga. Arxivat de l'original el 2 de gener 2015. [Consulta: 28 maig 2014].
# Lake Stevens

Lake Stevens és una població dels Estats Units a l'estat de Washington. Segons el cens del January 2010 tenia 25.674 habitants.

## Demografia

Segons el cens del 2000, Lake Stevens tenia 6.361 habitants, 2.139 habitatges, i 1.683 famílies. La densitat de població era de 1.142,3 habitants per km².
Dels 2.139 habitatges en un 49,9% hi vivien nens de menys de 18 anys, en un 65,5% hi vivien parelles casades, en un 9,3% dones solteres, i en un 21,3% no eren unitats familiars. En el 15,7% dels habitatges hi vivien persones soles el 5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,3.
Per edats la població es repartia de la següent manera: un 33,9% tenia menys de 18 anys, un 6,5% entre 18 i 24, un 36,3% entre 25 i 44, un 17,6% de 45 a 60 i un 5,7% 65 anys o més.
L'edat mediana era de 32 anys. Per cada 100 dones de 18 o més anys hi havia 97 homes.
La renda mediana per habitatge era de 65.231 $ i la renda mediana per família de 68.250 $. Els homes tenien una renda mediana de 51.536 $ mentre que les dones 30.239 $. La renda per capita de la població era de 22.943 $. Aproximadament el 3,8% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lake Stevens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Lake Stevens». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Blackhawk (Dakota del Sud)

Blackhawk és una concentració de població designada pel cens dels Estats Units a l'estat de Dakota del Sud. Segons el cens del 2000 tenia 2.432 habitants.

## Demografia

Segons el cens del 2000, Blackhawk tenia 2.432 habitants, 847 habitatges, i 665 famílies. La densitat de població era de 432,7 habitants per km².
Dels 847 habitatges en un 46,9% hi vivien nens de menys de 18 anys, en un 61,3% hi vivien parelles casades, en un 12,8% dones solteres, i en un 21,4% no eren unitats familiars. En el 15,3% dels habitatges hi vivien persones soles el 3,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,17.
Per edats la població es repartia de la següent manera: un 32,4% tenia menys de 18 anys, un 8% entre 18 i 24, un 34,5% entre 25 i 44, un 19,8% de 45 a 60 i un 5,3% 65 anys o més.
L'edat mediana era de 32 anys. Per cada 100 dones de 18 o més anys hi havia 94,6 homes.
La renda mediana per habitatge era de 44.414 $ i la renda mediana per família de 47.154 $. Els homes tenien una renda mediana de 34.135 $ mentre que les dones 24.444 $. La renda per capita de la població era de 17.364 $. Entorn del 10,1% de les famílies i el 12,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Blackhawk». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Blackhawk». American Fact Finder. Oficina del Cens dels Estats Units, 12-01-2010.
# Avesgald de Bellême

Avesgald de Belleme fou bisbe de Le Mans, successor del seu oncle Sigefroi de Bellême (germà d'Ives I de Bellême).
Era fill d'Ives I de Belleme i la seva esposa Godequilda. Va succeir el seu oncle el 995. A diferència d'altres membres de la seva casa és considerat virtuós. Es va enfrontar al comte Heribert I del Maine anomenat "Despertagos" que tenia pretensions sobre els drets eclesiàstics. Atacat pel comte es va refugiar al castell de Deuilly on fou assetjat i va haver de fugir al territori del seu germà Guillem I de Bellême on va excomunicar a Heribert. El seu germà, senyor d'Alençon i de Perche, es va posar al seu costat va enviar els seus fills Robert i Folc a assolar el Maine però Heribert va rebre ajut del nou duc de Normandia Robert el Magnífic i va derrotar els invasors a la batalla de Ballon en què va morir el fill Folc (que era el primogènit) i Robert fou fet presoner; Guillem va morir del disgust al saber la notícia (vers 1028). Un temps després el bisbe es va reconciliar amb Heribert, li va aixecar l'anatema i va tornar al comtat del Maine on va fer nombroses construccions.
Robert, quan fou alliberat, esdevingut senyor d'Alençon i Bellême, va continuar la guerra contra Heribert i li va arrabassar el castell de Ballon, però per poc temps doncs el comte el va recuperar amb ajut del duc de Normandia i va tornar a caure presoner, restant tancat al castell de Ballon durant dos anys. Els nobles de Perche i Alençon van reunir un exèrcit manat per Guillem Giroir per alliberar-lo, i van poder derrotar a les tropes del Maine, matant a diversos nobles fidels al comte; per això els partidaris del comte van executar a Robert.
A la seva mort el 1036 el va succeir el seu parent Gervasi, fill d'Aimó senyor de Chateau-du-Loir i de Hildeburga que era la filla d'Ives I de Bellême.

## Notes

* ↑ després de Ricard II fou duc durant un any Ricard III i llavors va pujar al tron Robert

## Referències

* Histoire des évêques du Mans, par un ancien Bénédictin de St-Maur, a Google Llibres
# Converse (Texas)

Converse és una població dels Estats Units a l'estat de Texas. Segons el cens del 2000 tenia 11.508 habitants.

## Demografia

Segons el cens del 2000, Converse tenia 11.508 habitants, 3.837 habitatges, i 3.077 famílies. La densitat de població era de 701,9 habitants/km².
Dels 3.837 habitatges en un 44,6% hi vivien nens de menys de 18 anys, en un 61,5% hi vivien parelles casades, en un 14,5% dones solteres, i en un 19,8% no eren unitats familiars. En el 15,5% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,94 i el nombre mitjà de persones que vivien en cada família era de 3,26.
Per edats la població es repartia de la següent manera: un 31% tenia menys de 18 anys, un 8% entre 18 i 24, un 33,9% entre 25 i 44, un 20,8% de 45 a 60 i un 6,4% 65 anys o més.
L'edat mediana era de 32 anys. Per cada 100 dones de 18 o més anys hi havia 89,2 homes.
La renda mediana per habitatge era de 47.947 $ i la renda mediana per família de 49.396 $. Els homes tenien una renda mediana de 32.631 $ mentre que les dones 25.765 $. La renda per capita de la població era de 18.949 $. Aproximadament el 4,9% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Converse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 12 agost 2010].
* ↑ «Geographic Comparison Table- Converse». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Volva (micologia)

La volva és el vel universal que embolcalla completament el Carpòfor, dels exemplars joves d'algunes espècies (Amanites, Volvaria), de naturalesa membranosa i tenaç, que a la maduresa dels fong es trenca deixant un residu a la base del bolet on pren aspectes diversos. En alguns bolets resta una placa o de forma verrugosa i en alguns exemplars n'hi romanen restes en la superfície del capell.

## Característiques

Per tal de reconèixer les espècies és útil considerar en la volva:
* forma
* amplada
* gruix
* llargada
* color

### Forma

Basant-se en la forma, la volva es defineix com:
| membranàcia "amb sac" típica de Amanita phalloides, Amanita caesarea, Amanita ovoidea | Amanita caesarea |
| membranàcia "envaginada" típica dels Amanitopsis | Amanitopsis |
| membranàcia "circumcisa" típica de Amanita citrina, Amanita pantherina, Amanita porphyria | Amanita pantherina |
| napiforme típica d'Amanita rubescens, Amanita spissa | Amanita spissa var. excelsa |
| perlada típica d'Amanita muscaria | Amanita muscaria |

## Recol·lecció

La volva, quan n'hi ha, representa una de les característiques fonamentals per la determinació d'un fong. Per això cal adonar-se de la seva presència abans de recollir-la i que el fong estigui sencer sota el risc de confondre les espècies comestibles i verinoses.
Viccionari
# Corinth (Texas)

Corinth és una població dels Estats Units a l'estat de Texas. Segons el cens del 2000 tenia 11.325 habitants.

## Demografia

Segons el cens del 2000, Corinth tenia 11.325 habitants, 3.879 habitatges, i 3.359 famílies. La densitat de població era de 556,3 habitants/km².
Dels 3.879 habitatges en un 47% hi vivien nens de menys de 18 anys, en un 79,2% hi vivien parelles casades, en un 4,7% dones solteres, i en un 13,4% no eren unitats familiars. En el 9% dels habitatges hi vivien persones soles l'1,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,12.
Per edats la població es repartia de la següent manera: un 30,5% tenia menys de 18 anys, un 4,7% entre 18 i 24, un 42,9% entre 25 i 44, un 18,6% de 45 a 60 i un 3,3% 65 anys o més.
L'edat mediana era de 32 anys. Per cada 100 dones de 18 o més anys hi havia 99,7 homes.
La renda mediana per habitatge era de 78.345 $ i la renda mediana per família de 80.792 $. Els homes tenien una renda mediana de 52.362 $ mentre que les dones 35.089 $. La renda per capita de la població era de 30.492 $. Aproximadament l'1% de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Corinth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Corinth». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].